Birsig

Birsig er en liten elv som har sitt utspring øst i Frankrike, nær den sveitsiske grensen. Birsig er ca. 21 km lang, og har et nedslagsfelt på om lag 81 km². Den krysser grensen mellom Frankrike og Sveits flere ganger gjennom Birsigdalen, og renner gjennom byen Basel, der den munner ut i Rhinen fra venstre.

Birsing rant opprinnelig åpent gjennom Basel, men i dag er bredden bygd opp for å unngå vannskade på husene. Elven renner like ved husene i den lavere delen av byen, der mange broer er overbygd. Den tok tidligere imot kloakk fra husene, noe som var en kilde til kolera og tyfus. 

I dag er Birsig stort sett overbygd i Basel, og det er bare et par hundre meter rundt dyreparken i byen at man kan se elven under åpen himmel.

 Referanser 



Kategori:Elver i Sveits
Kategori:Elver i Frankrike
Kategori:Rhinens vassdragsområde
Kategori:Haut-Rhin
Kategori:Grand Ests geografi